**ПРОЕКТ!**

**ДОГОВОР**

№………………………………/…………………. г.

Днес, …….......…... г., в гр. София, между:

**МИНИСТЕРСТВОТО НА ЗДРАВЕОПАЗВАНЕТО**, с адрес: гр. София 1000, пл. „Света Неделя“ № 5, ЕИК 000695317, представлявано от Кирил Ананиев, министър на здравеопазването и Мария Беломорова, директор на дирекция „БФ“, наричано по-долу за краткост **„ВЪЗЛОЖИТЕЛ“** от една страна

и

**„..............................................................“**, със седалище и адрес на управление: гр......................................................................, ЕИК ...................................., представлявано от ................................................................, наричано по-долу за краткост **„ИЗПЪЛНИТЕЛ“**

на основание чл. 112 от Закона за обществените поръчки (ЗОП) и Решение № ………………………………….. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „Избор на изпълнител за упражняване на авторски надзор по време на строително-монтажни работи в спешните отделения на болници и ЦСМП/ФСМП на територията на Северозападен район в изпълнение на Проект „Подкрепа за развитие на системата за спешна медицинска помощ“ по ОПРР 2014-2020 г.“,се сключи този договор („**Договора**/**Договорът**“) за следното:

**ПРЕДМЕТ НА ДОГОВОРА.**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да упражни авторски надзор срещу възнаграждение и при условията на този Договор по време на строително-монтажните работи в спешните отделения на болници и ЦСМП/ФСМП на територията на Северозападен район в изпълнение на Проект „Подкрепа за развитие на системата за спешна медицинска помощ“ по ОПРР 2014-2020 г., наричани за краткост „**Услугите**“.

**Чл. 2.** ИЗПЪЛНИТЕЛЯТ се задължава да предостави Услугите в съответствие с Документация за участие и Техническа спецификация, Техническото предложение на ИЗПЪЛНИТЕЛЯ, Ценовото предложение на ИЗПЪЛНИТЕЛЯ, съставляващи съответно Приложения №№ 1, 2 и 3, („**Приложенията**“) и представляващи неразделна част от него.

**Чл. 3.** В срок до 3 (три) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.(*ако е приложимо*).

**СРОК НА ДОГОВОРА. СРОК И МЯСТО НА ИЗПЪЛНЕНИЕ.**

**Чл. 4.** (1) Настоящият Договор влиза в сила от датата на подписването му, като срокът на действие му е до изпълнение на всички поети от Страните задължения и подписването на актовете за въвеждане в експлоатация на всички обекти предмет на договора, но не по-късно от 31.10.2023 г.

(2) Срокът за изпълнение на авторския надзор започва да тече, считано от датата на подписване на Протокол образец 2 или образец 2а, съгласно образеца към Наредба № 3 от 31.07.2003 г. за съставяне на актове и протоколи по време на строителството на първия обект включен в предмета на Договора и е до датата издаване на Разрешение за ползване/ Удостоверение за въвеждане в експлоатация на всички обекти.

(3) В 3 дневен срок от получаване на покана от лицето упражняващо строителен надзор и инвеститорски контрол, лицата упражняващи авторски надзор по съответната част, следва да се явят на обекта за извършване на съответната дейност, свързана с изпълнението на СМР на обекта.

**Чл. 5.** (1) Сроковете по чл. 2 се удължават при условията на раздел Непредвидени обстоятелства/непреодолима сила от договора с толкова дни, за колкото е било възпрепятствано изпълнението на договора, поради наличието на съответното събитие.

(2) За удължаването на срока по предходната алинея се съставя констативен протокол, в който се отразява причина за забавата и времето, с което се удължава срокът за изпълнение на договора. Протоколът се подписва от представители на двете страни по договора. Писмените доказателства за необходимостта от удължаване на срока са неразделна част от протокола.

**Чл. 6.** Мястото на изпълнение на поръчката е на територията на Северозападен район за планиране в следните градове:

За обособена позиция № 1: гр. Видин, гр. Кула, гр. Белоградчик, гр. Брегово, гр. Димово.

За обособена позиция № 2: гр. Монтана, гр. Лом, гр. Вълчедръм, гр. Берковица, гр. Чипровци, гр. Вършец.

За обособена позиция № 3: гр. Враца, гр. Мездра, гр. Роман, гр. Козлодуй, гр. Оряхово, гр. Бяла Слатина, гр. Криводол.

За обособена позиция № 4: гр. Плевен, гр. Долна Митрополия, гр. Искър, гр. Кнежа, гр. Червен бряг, гр. Гулянци, гр. Белене, гр. Никопол, гр. Левски.

За обособена позиция № 5: гр. Ловеч, гр. Троян, гр. Летница, гр. Угърчин, гр. Тетевен, гр. Луковит, гр. Ябланица.

**ЦЕНА, РЕД И СРОКОВЕ ЗА ПЛАЩАНЕ.**

**Чл. 7.** **(1)** За предоставянето на Услугите, ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена в размер до …………….. (………………..) лева без ДДС и ……………….. (………………..) лева с ДДС (наричана по-нататък „**Цената**“ или „Стойността на Договора“), съгласно Ценовото предложение на ИЗПЪЛНИТЕЛЯ.

**(2)** Цената за СМР на отделните обектите включени в обособената позиция е както следва:

* 1. Цена за обект № … с наименование: …………………….

…………………. (словом:……………………..…) лв. без ДДС

…………………. (словом:……………………..…) лв. с ДДС

* 1. Цена за обект № … с наименование: …………………….

..…………………(словом:……………………..…)лв. без ДДС

…………………. (словом:……………………..…) лв. с ДДС

* 1. Цена за обект № … с наименование: …………………….

..…………………(словом:……………………..…) лв. без ДДС

…………………. (словом:……………………..…) лв. с ДДС

……………………………………………….

……………………………………………….

**(3)** Предлаганата цена включва всички преки и непреки разходи за изпълнение на поръчката, както и дължимите данъци и такси, и не може да бъде променяна. Предлаганата цена включва всички разходи за заплащане на възнаграждения и осигуровки на екипа на изпълнителя и разходите за осигуряване на офис, оборудване, консумативи, поддръжка, обзавеждане, телефон, пътни, дневни и квартирни разходи, както и всякакви други разходи, необходими за изпълнение предмета на обществената поръчка. В посочената цена се включва и осъществяване на авторски надзор при възникване на „непредвидени разходи за строителни и монтажни работи”[[1]](#footnote-1) при изпълнение на договорите за СМР.

**(4)** Цената, посочена в ал. 1 е фиксирана/крайна за времето на изпълнение на Договора и не подлежи на промяна.

**Чл. 8. (1)** ВЪЗЛОЖИТЕЛЯТ заплаща цената по настоящия договор, както следва:

**1.** Авансово плащане, в размер на:

* 1. За обект № … с наименование: ……………………. % (*от нула до тридесет, но не повече от тридесет на сто*) от общата цена на договора с включен ДДС.
  2. За обект № … с наименование: …………………….% (от нула до тридесет, но не повече от тридесет на сто) от общата цена на договора с включен ДДС.
  3. За обект № … с наименование: …………………….% (от нула до тридесет, но не повече от тридесет на сто) от общата цена на договора с включен ДДС.
  4. ………………………………………..
  5. ………………………………………..

В случай, че ИЗПЪЛНИТЕЛЯТ е оферирал в ценовото си предложение начин на плащане чрез авансово плащане, ВЪЗЛОЖИТЕЛЯТ извършва това авансово плащане в срок до 30 (тридесет) дни от сключване на договора след представена гаранция във форма, съгласно чл. 111, ал. 5 ЗОП, покриваща 100 % (сто процента) от стойността на аванса. На основание чл. 113, ал. 4 от Закона за данък върху добавената стойност, изпълнителят издава фактура за авансовото плащане не по-късно от 5 дни от датата на получаване на плащането и я предоставя на възложителя.

**2.** Плащане за извършване на услугата за изпълнен обект от обособената позиция, се извършва за всеки от обектите по съответната позиция в срок до 30 (тридесет) дни, след подписване и представяне на двустранно подписан Приемо–предавателен протокол за приемане на услугата за упражнен авторски надзор по чл. 26, ал. 2 и надлежно издадена фактура от страна на ИЗПЪЛНИТЕЛЯ. В представената фактура се приспада стойността на извършеното авансово плащане за съответния обект *(ако е приложимо)*.

**(2)** Плащанията по договора се извършват по банков път по банковата сметка на ИЗПЪЛНИТЕЛЯ, след представяне на документите, предвидени за съответния вид плащане, при:

БАНКА:

IBAN:

BIC:

**(3)** Във всяка фактура изпълнителят трябва да посочи следния текст: „Разходът се извършва по ДБФП BG16RFOP001-4.001-0001, Проект „Подкрепа за развитие на системата за спешна медицинска помощ“, финансиран по Оперативна програма „Региони в растеж” 2014-2020 г.“, както и номерът на договора за строителство и обекта, за който се отнася.

**ГАРАНЦИЯ ЗА ИЗПЪЛНЕНИЕ.**

**Чл. 9.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5% (пет на сто) от Стойността на Договора без ДДС, а именно ……… (…………………………) лева („**Гаранцията за изпълнение**“), която служи за обезпечаване на изпълнението на задълженията на ИЗПЪЛНИТЕЛЯ по Договора.

**Чл. 10. (1)** В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 10 (десет) дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 11 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 12 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 13 от Договора.

**Чл. 11.** Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

Банка: БНБ ЦЕНТРАЛНО УПРАВЛЕНИЕ

BIC: BNBG BGSD

IBAN: BG21 BNBG 9661 3300 1293 01

**Чл. 12. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция и да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след изтичане срока на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 13. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ или в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ, да бъде безусловна и неотменяема и да съдържа задължение на застрахователя да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след изтичане срока на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 14. (1)** ВЪЗЛОЖИТЕЛЯТ освобождава Гаранцията за изпълнение поетапно и пропорционално в срок до 30 (тридесет) дни след извършване на плащането по чл. 8, ал. 1 т. 2, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 8 (2) от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 15.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 16.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. при пълно неизпълнение на три заявки от ВЪЗЛОЖИТЕЛЯ, в т.ч. когато Услугите повече от два пъти не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

2. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 17.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 18.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 10 (десет) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 9 от Договора.

**Гаранция обезпечаваща авансовото плащане:** *(ако е приложимо)*

**Чл. 19.** (1) Съгласно чл. 6, ал. 1 от настоящия договор, ИЗПЪЛНИТЕЛЯТ предоставя гаранция за обезпечаване на авансовото плащане в размера, посочен в Ценовото му предложение.

**(2)** Гаранцията се предоставя в една от формите, посочени в чл. 111, ал. 5 от ЗОП и следва да отговаря на изискванията на чл. 111 от ЗОП.

**(3)** ИЗПЪЛНИТЕЛЯТ представя документи за безусловна и неотменяема гаранция за авансово предоставени средства, покриваща 100 % /сто процента/ от стойността на средствата в срок до 15 (петнадесет) дни след подписване на договора.

**(4)** При представяне на гаранцията във вид на платежно нареждане - паричната сума се внася по сметка на ВЪЗЛОЖИТЕЛЯ (Министерство на здравеопазването):

Банка: БНБ ЦЕНТРАЛНО УПРАВЛЕНИЕ

BIC: BNBG BGSD

IBAN: BG21 BNBG 9661 3300 1293 01

(5) Когато участникът избере гаранцията за авансово плащане да бъде банкова гаранция или застраховка, тогава тя трябва да бъде безусловна, неотменима, изискуема при първо писмено поискване, в което ВЪЗЛОЖИТЕЛЯТ заяви, че ИЗПЪЛНИТЕЛЯТ не е изпълнил задължение по договора за възлагане на обществена поръчка.

(6) Когато гаранцията е представена под формата на застраховка, ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката следва да покрива отговорността на ИЗПЪЛНИТЕЛЯ по сключения с ВЪЗЛОЖИТЕЛЯ договор и не може да бъде използвана за обезпечение на отговорността на ИЗПЪЛНИТЕЛЯ по друг договор.

(7) В случаите, когато гаранцията за авансово предоставени средства е представена под формата на банкова гаранция или на застраховка, същата се представя в оригинал. Гаранцията за авансово предоставените средства се редуцира след всяко плащане.

Гаранцията, която обезпечава авансово предоставените средства се освобождава поетапно до три дни след връщане или усвояване на аванса. Авансът се счита за усвоен за всеки изпълнен обект след извършване на плащане за съответния обект. ВЪЗЛОЖИТЕЛЯТ освобождава гаранцията за авансово предоставените средства без да дължи лихви за периода, през който средствата законно са престояли при него.

(8) В случай, че ВЪЗЛОЖИТЕЛЯТ не е усвоил част от гаранцията и не са настъпили обстоятелства за нейното задържане, ВЪЗЛОЖИТЕЛЯТ освобождава гаранцията обезпечаваща авансовото плащане в срок до 3 (три) дни след усвояване или връщане на аванса.

**Общи условия за гаранцията за изпълнение и гаранцията, обезпечаваща авансовото плащане:**

**Чл. 20** (1) ИЗПЪЛНИТЕЛЯТ е длъжен да поддържа валидни всички представени във връзка с изпълнението на договора гаранции.

(2) В случай, че срокът на договора бъде удължен, както и в случай, че срокът на гаранцията изтича, преди да са настъпили условията за нейното освобождаване, ИЗПЪЛНИТЕЛЯТ има задължение да удължи гаранцията, представена под формата на банкова гаранция или под формата на застраховка. Удължената гаранция следва да покрива срока на договора (в приложимите случаи – удължен такъв) плюс 30 (тридесет) дни след новоопределения срок.

(3) ВЪЗЛОЖИТЕЛЯТ има право да задържи изцяло гаранцията за изпълнение и/или гаранцията обезпечаваща авансовото плащане и в следните случаи:

1. ако ИЗПЪЛНИТЕЛЯТ не започне работа по изпълнение на Договора в срок до 30 (тридесет) дни след датата на влизане в сила и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато строителството не отговаря на изискванията на ВЪЗЛОЖИТЕЛЯ и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

(4) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ;

2. когато е във формата на банкова гаранция - чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка - чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

(5) Освобождаването на Гаранцията за авансово предоставените средства се извършва, при липса на възражения по изпълнението и при условие, че сумите по гаранциите не са задържани, или не са настъпили условия за задържането им.

(6)Задържането на гаранциите по Договора изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**ПРАВА И ЗАДЪЛЖЕНИЯ НА СТРАНИТЕ.**

**Чл. 21.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Чл. 22. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по чл. 7 – 8 от договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.

**Чл. 23. ИЗПЪЛНИТЕЛЯТ се задължава:**

1. да предостави/предоставя Услугите и да изпълнява задълженията си по този Договор в уговорените срокове и качествено след получаване на писмено уведомление от ВЪЗЛОЖИТЕЛЯ,
2. да изпълнява всички Услуги в съответствие с Договора и Приложенията към него;
3. да упражнява авторски надзор в следните случаи:
   1. при подписване на актове и протоколи от Наредба № 3/31.07.2003 г. за съставяне на актове и протоколи по време на строителството;
   2. при периодични проверки на обекта за упражняване на авторския надзор;
   3. във всички случаи, когато на обектите възникнат проблеми свързани с реализацията на проекта и решението им изисква компетентно мнение от страна на проектантите;
   4. при сформиране на работни срещи от страна на Възложителя, свързани с изпълнението на всеки от обектите в обособената позиция, присъствието на авторски надзор е задължително;
   5. за участие в приемателна комисия на извършените СМР;
   6. други случаи в съответствие с нормативната уредба.
4. Изпълнителят се задължава да извършва следните дейности:
   1. упражняване на цялостен авторски надзор върху изпълнението на СМР и тяхното съответствие с изготвените проекти, като се следи за спазването на одобрените технически/работни проекти и заложените в тях спецификации на материалите и съоръженията;
   2. вземане на необходимите проектантски решения при изпълнение на СМР и указания за изпълнението им;
   3. при необходимост изготвя корекции и съгласува детайли в процеса на строителството, дава устни и писмени указания (в заповедната книга) на строителите при възникнали неясноти, несъответствия с проектите, възникнали по време на строителството, за които писмено уведомява Възложителя;
   4. участва при изработване и съгласуване на промени в проектната документация при необходимост, по искане на Възложителя и/или по предложение на Строителния надзор.
   5. ако в хода на изпълнение на СМР на обекта се установят скрити пропуски и грешки в одобрения работен проект по всички части, авторският надзор трябва да ги отстрани за своя сметка. Пропуските се документират с Работен протокол между Възложителя, Изпълнителя и лицето, осъществяващо Строителен надзор на работна среща, на която ще се поставят и срокове за отстраняването на пропуските. Изпълнителят няма право да извършва промени в сроковете, количествата и видовете работи без разрешение на Възложителя.
   6. участва в съставянето и подписването на необходимите протоколи, съгласно Наредба № 3/31.07.2003 г. за съставяне на актове и протоколи по време на строителството;
   7. консултира изпълнителя на СМР при избора на материалите, като следи стриктно произхода и техническите им характеристики да отговарят на заложените в одобрения проект, одобрява мостри в приложимите случаи.
   8. осъществява контрол и извършва евентуални корекции на елементите, доставени от изпълнителя на СМР;
   9. дава указания при изпълнението на СМР;
   10. при необходимост изготвя нови проектни решения или дава подробни детайли за изпълнение на СМР;
   11. изготвя доклад за установени нередности до Възложителя при констатиране в процеса на изпълнение на задълженията си;
   12. съгласува и заверява екзекутивната документация, съгласно изискванията на чл. 175, ал. 2 от ЗУТ. На заверка подлежат поне 3 /три/ пълни комплекта екзекутивна документация за строежа на хартиен носител, сканирани и предоставени и на електронен носител, в следните разширения: графична част (чертежи) – dwg и pdf; текстова част – doc; таблична част – xls.
   13. съдейства на Възложителя при въвеждане в експлоатация на обект и участва в приемателната комисия.
   14. изпълнителят активно взаимодейства с останалите участници в строителният процес, в това число: Възложител, строителен надзор и строител.
   15. одобрява вида на информационната табела и информацията върху нея.
5. информира своевременно ВЪЗЛОЖИТЕЛЯ за всички пречки, възникващи в хода на изпълнението на работа и предлага начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;
6. изпълнява всички законосъобразни указания и изисквания на ВЪЗЛОЖИТЕЛЯ;
7. не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП;
8. сключва договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [14 ЗОП](http://web.apis.bg/p.php?i=2752471#p28982788) (*ако е приложимо*);
9. Констатираните по реда на чл. 24, ал. 2 отклонения и недостатъци се отстраняват от ИЗПЪЛНИТЕЛЯ за негова сметка.

**Чл. 24. (1)ВЪЗЛОЖИТЕЛЯТ има право:**

1. да иска от ИЗПЪЛНИТЕЛЯ да изпълни предмета на договора по чл. 1 в срок, без недостатъци и отклонение от уговореното в съответствие с условията на обществената поръчка, техническото предложение и ценовото предложение на ИЗПЪЛНИТЕЛЯ;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ относно извършваните строително-монтажни работи и осъществявания авторски надзор през целия срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

3. За установяване на отклоненията и недостатъците се съставя констативен протокол, подписан от упълномощените лица на ВЪЗЛОЖИТЕЛЯ и ИЗПЪЛНИТЕЛЯ;

4. ВЪЗЛОЖИТЕЛЯТ не носи отговорност за действията и/или бездействията на ИЗПЪЛНИТЕЛЯ, в резултат на които са настъпили вреди за трети лица при изпълнение на настоящия договор.

**Чл. 25. ВЪЗЛОЖИТЕЛЯТ се задължава:**

1. да приеме изпълнението на Услугите, когато отговаря на договореното, по реда и при условията на този Договор;

2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;

3. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;

4. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

5. да освободи представената от ИЗПЪЛНИТЕЛЯ Гаранция за изпълнение, съгласно клаузите на чл. 20 от Договора;

**ОТЧИТАНЕ. ПРЕДАВАНЕ И ПРИЕМАНЕ НА ИЗПЪЛНЕНИЕТО.**

**Чл. 26. (1)** Отчитане на изпълнението на авторския надзор на всеки обект става на база отчет (изготвен в 3 екземпляра) за изпълнената дейност от лицата упражнили авторския надзор, който следва да бъде съгласуван от строителния надзор и да бъде придружен с копие на издаденото разрешение за ползване/удостоверение за въвеждане в експлоатация. Отчетът следва да бъде представен на упълномощен представител на възложителя за одобрение.

(2) Приемането на изпълнението на Услугите по настоящия договор за всеки отделен обект се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в три оригинални екземпляра („Приемо-предавателен протокол за приемане на услугата за упражнен авторски надзор), придружен с отчета по ал. 1.

**Чл. 27. (1)** ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2. когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ.

3. да откаже да приеме изпълнението при съществени отклонения от договореното или в случай, че констатираните недостатъци са от такова естество, че резултатът от изпълнението става безполезен за ВЪЗЛОЖИТЕЛЯ.

**(2)** ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ за установените несъответствия и/или пропуски по ал.1, т. 2 и 3 в 3 (три) дневен срок от констатирането им.

**(4)** ИЗПЪЛНИТЕЛЯТ е длъжен в три дневен срок от получаването на уведомлението за установено/ни несъответствие/я и/или пропуск/и да отговори на **ВЪЗЛОЖИТЕЛЯ** писмено дали го/ги приема или отхвърля.

**САНКЦИИ ПРИ НЕИЗПЪЛНЕНИЕ.**

**Чл. 28. (1)** При забава от страна на ИЗПЪЛНИТЕЛЯ по чл. 4, ал. 3 от Договора, същият дължи на ВЪЗЛОЖИТЕЛЯ неустойка в размер на 0,5 % /нула цяло и пет процента/ на ден от стойността на съответния обект, но не повече от 10 % /десет процента/ от общата стойност за изпълнение на цената за съответния обект посочена в чл. 7, ал. 2.

**(2)** При неизпълнение от страна на ИЗПЪЛНИТЕЛЯ на някое от задълженията му по чл. 23 от Договора, същият дължи на ВЪЗЛОЖИТЕЛЯ неустойка в размер на 0,5 % /нула цяло и пет процента/ на ден от стойността на съответния обект, но не повече от 10 % /десет процента/ от общата стойност на цената посочена в чл. 7, ал. 2.

**(3)** В случай, че ИЗПЪЛНИТЕЛЯ не изпълни повече от три пъти задълженията си по чл. 23 от Договора, същият дължи на ВЪЗЛОЖИТЕЛЯ неустойка в размер на 15 % /петнадесет процента/ от общата стойност на Договора по чл. 7, ал. 1.

**(4)** ВЪЗЛОЖИТЕЛЯТ безусловно удържа сумите за неустойка първо от плащания към ИЗПЪЛНИТЕЛЯ, а след това от представената от ИЗПЪЛНИТЕЛЯ гаранция за добро изпълнение.

**(5)** При забава от страна на ВЪЗЛОЖИТЕЛЯ по чл. 8 от Договора, същият дължи на ИЗПЪЛНИТЕЛЯ неустойка в размер на 0,5 % /нула цяло и пет процента/ на ден от стойността на съответното забавено плащане, но не повече от 10 % /десет процента/ от стойността на съответното забавено плащане.

**Чл. 29. (1)** Неустойките се заплащат незабавно, при поискване от ВЪЗЛОЖИТЕЛЯ, по посочената в чл. 11 от Договора банкова сметка на ВЪЗЛОЖИТЕЛЯ. В случай че банковата сметка на ВЪЗЛОЖИТЕЛЯ не е заверена със сумата на неустойката в срок от 10 /десет/ дни от искането на ВЪЗЛОЖИТЕЛЯ за плащане на неустойка, ВЪЗЛОЖИТЕЛЯТ има право да задържи съответната сума от дължимите на ИЗПЪЛНИТЕЛЯ плащания или от представената от ИЗПЪЛНИТЕЛЯ гаранция за добро изпълнение.

**Чл. 30.** ВЪЗЛОЖИТЕЛЯТ може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

**НЕПРЕОДОЛИМА СИЛА И/ИЛИ НЕПРЕДВИДЕНИ ОБСТОЯТЕЛСТВА**

**Чл. 31.** „Непреодолима сила“ е непредвидено или непредотвратимо събитие от извънреден характер, възникнало след сключването на договора.

**Чл.32.** „Непредвидени обстоятелства“ са обстоятелствата, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия.

**Чл.33.** Не са налице „непреодолима сила“ и „непредвидени обстоятелства“, ако съответното събитие е вследствие на неположена грижа от страните или при полагане на дължимата грижа то може да бъде преодоляно.

**Чл.34.** Страните не отговарят за неизпълнение на задълженията си по настоящия договор, ако то се дължи на „непреодолима сила” и/или на „непредвидени обстоятелства”. Неизправната страна, която е била в забава към момента на настъпване на непреодолима сила и/или непредвидените обстоятелства, не може да се позове на непреодолима сила и/или непредвидени обстоятелства.

**Чл.35.** Всяка една от страните е длъжна да уведоми писмено съответно другата страна за настъпването и възможните последици от „непреодолимата сила“ и/или „непредвидените обстоятелства“ до 10 дни от датата на възникването им.

**Чл.36.** В случай, че уведомяването по предходната клауза не е било изпратено в договорения срок, засегнатата страна няма право да се възползва от правата, които би й дало настъпването на обстоятелство на непреодолима сила и/или непредвидени обстоятелства.

**Чл.37.** Докато трае непреодолимата сила, изпълнението на задълженията и на свързаните с тях насрещни задължения се спира.

**Чл.38.** В случай на „непреодолима сила“ и при условие, че тя забави изпълнението на договора повече от един месец, ВЪЗЛОЖИТЕЛЯТ има право да прекрати договора, като в този случай ИЗПЪЛНИТЕЛЯТ трябва да възстанови на ВЪЗЛОЖИТЕЛЯ всички суми, получени от него до датата на прекратяване на договора без лихва.

**Подизпълнители** *(ако е приложимо)*

**Чл.39. (1)** За извършване на дейностите по Договора, ИЗПЪЛНИТЕЛЯТ има право да ползва само подизпълнителите, посочени от него в офертата, въз основа на която е избран за ИЗПЪЛНИТЕЛ.

**(2)** Процентното участие на подизпълнителите в цената за изпълнение на Договора не може да бъде различно от посоченото в офертата на ИЗПЪЛНИТЕЛЯ.

**(3)** ИЗПЪЛНИТЕЛЯТ може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

**(4)** Независимо от използването на подизпълнители, отговорността за изпълнение на настоящия Договор е на ИЗПЪЛНИТЕЛЯ.

**(5)** Сключването на договор с подизпълнител, който не е обявен в офертата на ИЗПЪЛНИТЕЛЯ и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на ИЗПЪЛНИТЕЛЯ, се счита за неизпълнение на Договора и е основание за едностранно прекратяване на Договора от страна на ВЪЗЛОЖИТЕЛЯ и за усвояване на пълния размер на гаранцията за изпълнение.

**Чл.40.(1)** При сключването на Договорите с подизпълнителите, оферирани в офертата на ИЗПЪЛНИТЕЛЯ, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;

2. действията на подизпълнителите няма да доведат пряко или косвено до неизпълнение на Договора;

3. при осъществяване на контролните си функции по договора ВЪЗЛОЖИТЕЛЯТ ще може безпрепятствено да извършва проверка на дейността и документацията на подизпълнителите.

**Чл.41.(1)** Когато частта от поръчката, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част директно на подизпълнителя.

**(2)** Разплащанията по ал. 1 се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му.

**(3)** Към искането по ал. 2 ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими.

**(4)** ВЪЗЛОЖИТЕЛЯТ има право да откаже плащане по ал. 2, когато искането за плащане е оспорено, до момента на отстраняване на причината за отказа.

**Прекратяване на Договора**

**Чл.42.(1)** Действието на този договор се прекратява в следните случаи:

1. по взаимно съгласие между страните, изразено в писмена форма;

2. с изтичане на уговорения срок;

3. когато са настъпили съществени промени във финансирането на обществената поръчка – предмет на Договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление от ВЪЗЛОЖИТЕЛЯ, веднага след настъпване на обстоятелствата;

4. при прекратяване на юридическо лице – страна по Договора без правоприемство, по смисъла на законодателството на държавата, в която съответното лице е установено;

5. при констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

6. прекратяване на проекта;

7. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

**(2)** ВЪЗЛОЖИТЕЛЯТ може да прекрати Договора едностранно без предизвестие и с уведомление, изпратено до ИЗПЪЛНИТЕЛЯ, когато ИЗПЪЛНИТЕЛЯТ:

1. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на ВЪЗЛОЖИТЕЛЯ и в съответствие със ЗОП и настоящия Договор;

2. е прекратил работата за повече от 15 /петнадесет/ календарни дни, без съгласие на ВЪЗЛОЖИТЕЛЯ.

3. системно нарушава задълженията си по настоящия договор.

**(3)** ВЪЗЛОЖИТЕЛЯТ може да прекрати Договора с едномесечно писмено предизвестие по всяко време до завършване и предаване на обекта/обектите, с едномесечно писмено предизвестие. В този случай ВЪЗЛОЖИТЕЛЯТ изплаща на ИЗПЪЛНИТЕЛЯ всички дължими към момента на прекратяването суми по договора и освобождава гаранцията за добро изпълнение и съответната част на гаранцията за авансово предоставените средства. В случаите на предходното изречение когато предоставеният аванс не е възстановен от ИЗПЪЛНИТЕЛЯ, ВЪЗЛОЖИТЕЛЯТ задържа тази част на гаранцията за авансово предоставените средства, която покрива платеният, но не върнат аванс от ИЗПЪЛНИТЕЛЯ.

**(4)** В случаите на ал. 2 ВЪЗЛОЖИТЕЛЯТ едностранно прекратява договора и безусловно задържа гаранцията за добро изпълнение и гаранцията за авансово плащане *(ако е приложимо)*. В тези случаи, ВЪЗЛОЖИТЕЛЯТ има право на удръжки за нанесени щети, както и има право да претендира пропуснати ползи, съобразно действащото законодателство.

**(5)** ВЪЗЛОЖИТЕЛЯТ може да развали Договора по реда и при условията предвидени в него или в приложимото законодателство.

**(6)** Прекратяването става след уреждане на финансовите взаимоотношения между Страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на Договора.

**(7)** В случаите на прекратяване на договора на основание ал. 1, т. 1, ВЪЗЛОЖИТЕЛЯТ изплаща на ИЗПЪЛНИТЕЛЯ всички дължими към момента на прекратяването суми по договора и освобождава гаранцията за добро изпълнение и съответната част на гаранцията за авансово предоставените средства. В случаите на предходното изречение когато предоставеният аванс не е възстановен от ИЗПЪЛНИТЕЛЯ, ВЪЗЛОЖИТЕЛЯТ задържа тази част на гаранцията за авансово предоставените средства, която покрива платеният, но не върнат от ИЗПЪЛНИТЕЛЯ аванс.

**СПОРОВЕ**

**Чл.43.** Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от този договор.

**Чл.44.** В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани съгласно действащото законодателство, от компетентния съд.

**СЪОБЩЕНИЯ**

**Чл.45.(1)** Всички съобщения и уведомления между страните, свързани с изпълнението на този Договор следва да съдържат наименованието и номера на договора и да отговарят на изискванията за информация и публичност, като същите са валидни, ако са направени в писмена форма и са подписани от упълномощените лица.

**(2)** За целите на този договор данните и лицата за контакт на страните са, както следва:

**За Възложителя:**

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**За Изпълнителя:**

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**Чл.46.** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**Чл.47.** За целите на настоящия договор и за приемане на съобщения и банкови сметки, свързани с настоящият договор се смятат:

**Чл.48.(1)** При промяна на лицата по чл. 45 и/или данните по чл. 47 от настоящия договор, съответната страна е длъжна да уведоми другата в тридневен срок от промяната.

**(2)** Ако някоя от страните промени посочените в предходната алинея лица или данни, без да уведоми другата страна, последната не отговаря за неполучени съобщения, уведомления и заявки.

**КОНФИДЕНЦИАЛНОСТ**

**Чл.49.(1)** Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора.

**(2)** С изключение на случаите, посочени в ал. 3 на този член, Конфиденциална информация може да бъде разкривана без съгласието на насрещната страна и пред Администрацията на Министерство на регионалното развитие в качеството й на Управляващ орган, Одитиращ орган – Изпълнителна агенция „Одит на средствата от европейския съюз“, Сертифициращ орган – Дирекция „Национален фонд“ в Министерство на финансите, Сметна палата, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности – Република България и външните одитори, във всички останали случаи Конфиденциална информация се разкрива само след предварително писмено одобрение от другата страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по договора.

**(4)** Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

**(5)** Задълженията, свързани с неразкриване на Конфиденциалната информация остават в сила и след прекратяване на договора на каквото и да е основание.

**Чл.50.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на дейностите, предмет на този договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**АВТОРСКИ ПРАВА**

**Чл. 51.(1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ с предаването на изготвените от него материали гарантира, че трети лица не притежават права върху изготвените документи и други резултати от изпълнението на договора, които могат да бъдат обект на авторско право. Поради това, след въвеждане на обекта в експлоатация всички авторски права, възникнали при и във връзка с изпълнението на обществената поръчка, включително, но не само авторските права върху проектите и сградата стават автоматично изцяло изключителна собственост на Възложителя.

**(2)** В случай, че настоящият договор бъде прекратен преди неговото изпълнение, всички авторски права върху изработените, проекти, материали, документи, сгради и въобще всички авторски права, възникнали при и във връзка с изпълнението на договора, както и правата върху всички изготвени по настоящия договор и представени на Възложителя документи (включително но не само: проекти, схеми, скици, становища, измервания и чертежи) автоматично стават изцяло изключителна собственост на Възложителя. Това не освобождава ИЗПЪЛНИТЕЛЯ от всички негови задължения и отговорности, произтичащи от нормативните актове, договора, документацията на Възложителя, Техническата спецификация и приложенията към нея.

**ИЗИСКВАНИЯ ЗА ПУБЛИЧНОСТ, ОРГАНИЗАЦИЯ И СЪХРАНЕНИЕ НА ДОКУМЕНТИТЕ, ИЗГОТВЕНИ В ИЗПЪЛНЕНИЕ НА ДОГОВОРА**

**Чл.52.(1)** При изпълнение на обществената поръчка, ИЗПЪЛНИТЕЛЯТ трябва да предприеме всички необходими мерки, за да осигури публичност на фактът, че финансирането е осигурено от страна на Европейският фонд за регионално развитие, чрез Оперативна програма „Региони в растеж“ 2014-2020 г. Тези мерки трябва да са в съответствие с приложимите правила за информиране и публичност, предвидени в чл. 115 §4 от Регламент 1303/2013 г. и в чл. 3, чл. 4, чл. 5 и Приложение II от Регламент за изпълнение (ЕС) № 821/2014 на Комисията.

**(2)** ИЗПЪЛНИТЕЛЯТ се задължава да спазва правилата за информация и комуникация, в съответствие с Единния наръчник на бенефициента за прилагане правилата за информация и комуникация 2014-2020г. Всички документи и материали, свързани с изпълнението на обществената поръчка, следва да бъдат подготвени в съответствие с изискванията за мерките по информация и комуникация на ЕС, описани в „Единен наръчник на бенефициента за прилагане на правилата за информация и комуникация 2014-2020 г.“, достъпен на електронен адрес: https://www.eufunds.bg/archive/documents/1423147813.pdf , като:

1. Изготвя всеки документ в изпълнение на Договора с посочване на номера на Договора, както и че същият е сключен в изпълнение ДБФП № BG16RFOP001-4.001-0001 по Проект „Подкрепа за развитие на системата за спешна медицинска помощ”, финансиран по Оперативна програма „Региони в растеж” 2014-2020 г.“, съфинансирана от Европейския съюз чрез Европейския фонд за регионално развитие.

2. Всички публични изяви и/или изявления свързани с изпълнението на Договора, съдържат информация, че същият се изпълнява по Проект: BG16RFOP001-4.001-0001 „Подкрепа за развитие на системата за спешна медицинска помощ“, финансиран по Оперативна програма „Региони в растеж” 2014-2020 г.“, съфинансирана от Европейския съюз чрез Европейския фонд за регионално развитие.

**(3)** При изпълнение на задълженията си по договора, ИЗПЪЛНИТЕЛЯТ се задължава:

1. Да поддържа точно и систематизирано деловодство, архив, счетоводство и отчетност и друга документация във връзка с извършваните услуги по договора в съответствие с изискванията на европейското и национално законодателство, и които да подлежат на точно идентифициране и проверка;

2. Да поддържа пълни, точни и систематични записи по отношение на извършваните дейности, които да са достатъчни, за да се установи точно, че действителните разходи, посочени във фактурите на ИЗПЪЛНИТЕЛЯ, са надлежно възникнали при изпълнението на договора.

3. Да съхранява записите и документите за период от 5 (пет) години от предаването им на ВЪЗЛОЖИТЕЛЯ, но не по-малко от 3 (три) години след приключването на Оперативна програма „Региони в растеж” 2014 - 2020.

**ДРУГИ УСЛОВИЯ**

**Чл.54.** Нито една от страните няма право да прехвърля права и/или задължения, произтичащи от този договор.

**Чл.55.** За неуредените въпроси в настоящият договор се прилага действащото българско законодателство.

**Чл.56.** Нищожността на някоя от клаузите на договора не води до нищожност на друга клауза или на договора като цяло.

При подписването на настоящия Договор се представиха следните документи:

1. Документи по чл. 112, ал. 1, т. 2 от ЗОП;

2. Декларация по чл. 42, ал.2, т.2 от Закона за мерките срещу изпирането на пари (ЗМИП);

3. Декларация по чл. 59, ал.1, т.3 от ЗМИП (ако е приложимо);

4. Гаранция за изпълнение.

Неразделна част от настоящия Договор са следните приложения:

1. Приложение № 1 – Документация за участие и Техническа спецификация;

2. Приложение № 2 - Техническо предложение на Изпълнителя;

3. Приложение № 3 - Ценово предложение на Изпълнителя;

5. Приложение № 4 - Списък на екипа

Настоящият Договор се подписа в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

**КИРИЛ АНАНИЕВ**

**МИНИСТЪР НА ЗДРАВЕОПАЗВАНЕТО**

**\_\_\_\_\_\_\_\_\_\_\_\_\_\_\_\_\_\_\_\_**

**МАРИЯ БЕЛОМОРОВА**

**ДИРЕКТОР НА ДИРЕКЦИЯ „БФ“**

1. "Непредвидени разходи за строителни и монтажни работи" са разходите, свързани с увеличаване на заложени количества строителни и монтажни работи и/или добавяне на нови видове СМР, които към момента на разработване и одобряване на технически/работен инвестиционен проект обективно не са могли да бъдат предвидени, но при изпълнение на дейностите са обективно необходими за въвеждане на обекта в експлоатация. [↑](#footnote-ref-1)